section_heading: Prije Trećeg Reicha
paragraph_text: thumb|200px|Eldorado, jedan od čuvenih berlinskih gejskih barova. Njemačku se može smatrati kolijevkom LGBT-ovskog pokreta. Sredinom 19. stoljeća Karl Heinrich Ulrichs počeo se javno zalagati za prava homoseksualaca.<ref>Murphy, Timothy F. (ur.), Reader's Guide to Lesbian and Gay Studies (Književni vodič za lezbijske i gejske studije), Routledge, New York, 2000. str. 597., ISBN 1-57958-142-0  Adolf Brand pokrenuo je 1896. godine prvi gejski časopis u svijetu, Der Eigene, koji je izlazio do 1933. godine. U Berlinu je 1897. godine osnovan Znanstveno-humanitarni komitet (njem. Wissenschaftlich-humanitäres Komitee), organizacija koja se zalagala za društveno prihvaćanje gejeva, lezbijki i transrodnih osoba, prva te vrste u svijetu. Njezin osnivač Magnus Hirschfeld osnovao je 1919. Institut za seksualne znanosti (njem. Institut für Sexualwissenschaft). Institut je između ostalog imao i veliku knjižnicu s literaturom o homoseksualnosti koja je spaljena 1933. godine.<ref>gay rights movement, britannica.com, pristupljeno 9. siječnja 2014. <ref>Documenting Berlin's Gay History (Dokumentiranje berlinske gejske povijesti), Barry McKay, dw.de, 21. lipnja 2004., pristupljeno 9. siječnja 2014. U Berlinu je od 1924. godine izlazio i popularni lezbijski časopis Die Freundin.